UREKA พุ่งต่อ 13% โบรกชี้เทคนิคฟื้น วางแนวต้าน 1.75 บ.
UREKA พุ่งต่อ 13% ราคาแตะ 1.64 บ. โบรกชี้เกิดสัญญาณฟื้นตัวทางเทคนิค มองแนวโน้มในระยะสั้นยังมีโอกาสปรับตัวเพิ่มขึ้นต่อเนื่อง วางแนวต้าน 1.75 บ.
UREKA พุ่งต่อ 13% ราคาแตะ 1.64 บ. โบรกชี้เกิดสัญญาณฟื้นตัวทางเทคนิค วางแนวต้าน 1.75 บ.
19 ก.ค. 2565

ผู้สื่อข่าวรายงานว่า วันนี้ (19 ก.ค.65) ราคาหุ้นบริษัท ยูเรกา ดีไซน์ จำกัด (มหาชน) หรือ UREKA ล่าสุด ณ เวลา 15:20 น. อยู่ที่ 1.64 บาท บวก 0.19 บาท หรือ 13.10% สูงสุดที่ 1.76 บาท ต่ำสุดที่ 1.44 บาท ด้วยมูลค่าซื้อขาย 172.03 ล้านบาท

ทั้งนี้ บล.ซีจีเอส-ซีไอเอ็มบี ระบุในบทวิเคราะห์ (19 ก.ค.65) แนะนำ “ซื้อ” หุ้น UREKA โดยมีแนวรับที่ 1.49 บาท และ 1.47 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 1.60 บาท และ 1.75 บาท เป็นจุดขายทำกำไร Stop Loss ถ้าราคาหุ้นปิดต่ำกว่า 1.42 บาท
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบแนวรับของกรอบแนวโน้มขาขลง ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง ส่วน MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มลงเคลื่อนไหวเหนือแนวโน้มขึ้น RSI ปรับตัวเพิ่มขึ้นเข้าใกล้ระดับ 50